[{"text_idx": "#000000", "text": "Mam a merch yn diolch i raglen gyflogadwyedd y Coleg"}, {"text_idx": "#000004", "text": "Yn ogystal a\u0302 derbyn cymorth ar ysgrifennu ei CV, ceisiadau am swyddi a pharatoi ar gyfer cyfweliadau, cafodd Rebecca hefyd well ddealltwriaeth o\u2019r byd gyrfaol trwy gwrdd a\u0302 chyflogwyr blaenllaw a ymwelodd a\u0302\u2019r Coleg."}, {"text_idx": "#000005", "text": "Cafodd ymdrechion Rebecca eu cydnabod yn gyflym wrth iddi dderbyn cyfweliadau a\u0302 dau o gwmni\u0308au mawr yr ardal \u2013 cynigiodd y ddau gwmni swydd i Rebecca. Ar o\u0302l meddwl yn ddwys, derbyniodd Rebecca gynnig gan Gyfrifwyr Hemp."}, {"text_idx": "#000006", "text": "\u201cMae llwyddiant Rebecca yn adlewyrchiad o\u2019i agwedd bositif a\u2019i brwdfrydedd, mae\u2019n esiampl arbennig i unrhyw berson ifanc sy\u2019n cymryd y camau cynhwynol hanfodol mewn i lwybr gyrfaol o\u2019u dewis,\u201d meddai Louise Depster, Ymgynghorydd Gweithlu. \u201cRoedd hi\u2019n amlwg ei bod hi mynd i fod yn ymgeisydd da gan fod ganddi\u2019r holl briodoleddau mae cyflogwyr (posibl) yn chwilio amdanyn nhw.\u201d"}, {"text_idx": "#000007", "text": "Yn y cyfamser, cafodd Deb (mam Rebecca) ei diswyddo o\u2019r cwmni lle bu\u2019n gweithio am 13 blynedd. Treuliodd Deb fisoedd yn chwilio am waith ond cafodd ei dychryn gan rai o\u2019r ffurflenni cais manwl a chymhleth. Yn wynebu ansicrwydd diweithdra, a heb sicrhau unrhyw gyfweliadau, penderfynodd Deb ddilyn yr un llwybr a\u2019i merch. Cydweithiodd Deb a\u0302 Gwell Swyddi, Gwell Dyfodol er mwyn cwblhau ffurflenni cais cryfach, gan nodi\u2019r sgiliau a\u2019r rhinweddau sydd yn angenrheidiol er mwyn ymgeisio ar gyfer swyddi. Yn dilyn hyn, ymgeisiodd Deb ar gyfer rolau addas."}, {"text_idx": "#000008", "text": "Yn meddu ar hyder a hunangred newydd, roedd Deb wrth ei bodd pan ddechreuodd dderbyn gwahoddiadau i gyfweliadau, ac roedd hi\u2019n benderfynol o wneud y gorau o bob cyfle."}, {"text_idx": "#000009", "text": "\u201cCyn mynychu\u2019r cyfweliadau, es i ymweld a\u0302 chriw Gwell Swyddi, Gwell Dyfodol er mwyn ymarfer fy atebion a gwella fy nhechneg wrth ateb cwestiynau,\u201d meddai Deb. \u201cRoedd ateb cwestiynau mewn awyrgylch ymlaciedig yng nghwmni hwynebau cyfarwydd wedi fy helpu i baratoi\u2019n drylwyr ar gyfer y cyfweliadau. Teimlais fy mod wedi paratoi digon ar gyfer heriau\u2019r cyfweliadau.\u201d"}, {"text_idx": "#000010", "text": "Mewn dim o amser, cynigiwyd dwy ro\u0302l ardderchog i Deb \u2013 ac mae bellach yn edrych ymlaen at ddechrau mewn ro\u0302l gyllid sydd yn cynnig sgo\u0302p am ddatblygiad pellach."}, {"text_idx": "#000011", "text": "\u201cMae Deb yn glod iddi hi ei hun ac yn glod i\u2019w theulu yn ogystal. Mae\u2019n esiampl wych i unrhyw un sy\u2019n wynebu anhawster o golli swydd,\u201d meddai Emma Wood, Ymgynghorydd Gweithlu. \u201cWedi bod yn ofnus ac yn nerfus am ei dyfodol, gall Deb nawr deimlo\u2019n frwdfrydig ac yn gyffrous am ei dyfodol!\u201d"}]